b'\n_START_ARTICLE_\nNew Wave\n_START_SECTION_\nAp\xc5\xbevalga\n_START_PARAGRAPH_\nS\xc4\x85voka New Wave yra didelio nesusipratimo \xc5\xa1altinis. J\xc4\x85 pristat\xc4\x97 Sex Pistols vadybininkas Malcolm McLaren 1976\xc2\xa0m. Did\xc5\xbeiojoje Britanijoje kaip alternatyv\xc4\x85, taip pat priskiriam\xc4\x85 punk. S\xc4\x85voka primin\xc4\x97 avangard\xc4\x85, stiling\xc4\x85 pranc. new wave jud\xc4\x97jim\xc4\x85 7-ajame de\xc5\xa1imtmetyje. Pavadinim\xc4\x85 greitai pa\xc4\x97m\xc4\x97 brit\xc5\xb3 punk m\xc4\x97g\xc4\x97j\xc5\xb3 \xc5\xbeurnalas Sniffin\xe2\x80\x98 Glue, o v\xc4\x97liau ir muzikos industrija. Taip s\xc4\x85voka New Wave buvo sukeistas su s\xc4\x85voka punk._NEWLINE_Jungtin\xc4\x97se Amerikos Valstijose Seymour Stein, ie\xc5\xa1kojo s\xc4\x85vokos, kuri apib\xc5\xabdint\xc5\xb3 jo naujausias grupes. Kadangi dauguma radijo sto\xc4\x8di\xc5\xb3, esan\xc4\x8di\xc5\xb3 JAV, patar\xc4\x97 savo klientams nesivadinti pankroko grup\xc4\x97mis, o disko populiarumas irgi bl\xc4\x97so, Steinas pasirinko pavadinim\xc4\x85 New Wave. Jo naujosios grup\xc4\x97s, kaip Ramones ir Talking Heads buvo eksperimentin\xc4\x97s._NEWLINE_Greitai klausytojai prad\xc4\x97jo atskirti \xc5\xa1io \xc5\xbeanro atlik\xc4\x97jus nuo tikr\xc5\xb3 pank\xc5\xb3. Muzikos \xc5\xbeurnalistas Charles Shaar Murray, ra\xc5\xa1\xc4\x99s apie Boomtown Rats, suprato, kad New Wave tapo industrijos muzikant\xc5\xb3 gaudykl\xc4\x97, kuri buvo susijungusi su pankroko jud\xc4\x97jimu, bet taip pat ir skyr\xc4\x97si nuo jo._NEWLINE_Muzika, kuri sek\xc4\x97 anarchis\xc4\x8di\xc5\xb3 grupi\xc5\xb3 moralin\xc4\xaf Sex Pistols veid\xc4\x85, buvo apibr\xc4\x97\xc5\xbeiamos kaip pankrokas. Muzikos k\xc5\xabriniai, kuriuose buvo linkstama eksperimentuoti, kuri\xc5\xb3 tekstai buvo sud\xc4\x97tingi, buvo priskiriami New Wave kategorijai. \xc4\xae t\xc4\x85 kategorij\xc4\x85 pateko ir muzikantai, 8-o de\xc5\xa1imtme\xc4\x8dio viduryje priskirti brit\xc5\xb3 rokeriai\xc2\xa0\xe2\x80\x93 Ian Dury, Nick Lowe, Eddie and the Hot Rods ir Dr Feelgood. Taip pat \xc4\xaf New Wave pateko Patti Smith ir Blondie, bei dainininkai, dain\xc5\xb3 tekst\xc5\xb3 k\xc5\xabr\xc4\x97jai, tokie kaip Elvis Costello, Tom Robinson, ir Joe Jackson. Taip pat daug atlik\xc4\x97j\xc5\xb3, kurie i\xc5\xa1 prad\xc5\xbei\xc5\xb3 buvo vadinami pankrokeriais, buvo priskirti New Wave kategorijai (Dead Boys, Ramones, Talking Heads ir The Runaways)._NEWLINE_V\xc4\x97liau New Wave rei\xc5\xa1k\xc4\x97 ma\xc5\xbeiau triuk\xc5\xa1ming\xc4\x85, daugiau pop muzik\xc4\x85, o post-punk buvo naudojamas apibr\xc4\x97\xc5\xbeti tamsesnes, ma\xc5\xbeiau pop \xc4\xaftakos turin\xc4\x8dias grupes kaip Siouxsie & the Banshees, The Cure, Soft Cell, ir The Psychedelic Furs. Pankrokas, New Wave ir post\xc2\xa0\xe2\x80\x93 punk tur\xc4\x97jo kai k\xc4\x85 bendro: energing\xc4\x85 reakcij\xc4\x85 \xc4\xaf populiari\xc4\x85j\xc4\x85 8-o de\xc5\xa1imtme\xc4\x8dio muzik\xc4\x85._NEWLINE_Tom Petty prisi\xc4\x97m\xc4\x97 laurus u\xc5\xbe New Wave suk\xc5\xabrim\xc4\x85. Jis buvo pasak\xc4\x99s \xc5\xbeurnalistams, kad jam yra sunku apibr\xc4\x97\xc5\xbeti jo grup\xc4\x97s The Heartbreakers stili\xc5\xb3, nes jie nepriklaus\xc4\x97 pankrokui, bet taip pat nor\xc4\x97jo save priskirti prie Elvis Costello ir Sex Pistols.\n_START_SECTION_\nNew Wave samprata JAV\n_START_PARAGRAPH_\nNew Wave Jungtin\xc4\x97se Amerikos Valstijose yra populiari s\xc4\x85voka, apibr\xc4\x97\xc5\xbeianti muzik\xc4\x85, kuri kilo 8-o de\xc5\xa1imtme\xc4\x8dio pabaigoje ir i\xc5\xa1populiar\xc4\x97jo 1982\xe2\x80\x931983\xc2\xa0m.\xc2\xa0\xe2\x80\x93 laikotarp\xc4\xaf, pavadint\xc4\x85 \xe2\x80\x9eantr\xc4\x85ja brit\xc5\xb3 muzikine invazija\xe2\x80\x9c, kai New Wave grup\xc4\x97s pasiek\xc4\x97 populiariausi\xc5\xb3 \xc4\xafra\xc5\xa1\xc5\xb3 s\xc4\x85ra\xc5\xa1\xc5\xb3 vir\xc5\xa1\xc5\xabn\xc4\x99. Atlik\xc4\x97jai Elvis Costello, The Police, Gary Numan, ir Squeeze atitiko \xc5\xbeanro apibr\xc4\x97\xc5\xbet\xc4\xaf. Pradedant 9-o de\xc5\xa1imtme\xc4\x8dio prad\xc5\xbeia ir iki ma\xc5\xbedaug 1987\xc2\xa0m. terminas New Wave Amerikoje buvo vartojamas apibr\xc4\x97\xc5\xbeti naujus pop/rock atlik\xc4\x97jus, ypa\xc4\x8d tuos, kurie naudojo sintezatori\xc5\xb3. Pavyzd\xc5\xbeiai gal\xc4\x97t\xc5\xb3 b\xc5\xabti Duran Duran, A Flock of Seagulls, Depeche Mode, Eurythmics, The Fixx, Adam and the Ants, Tears For Fears, Human League, Naked Eyes ir Culture Club.\n_START_SECTION_\nAtgimimas\n_START_PARAGRAPH_\nXX a. pabaigoje brit\xc5\xb3 muzikos \xc5\xbeurnalas NME sugrupavo kartu daug gitaromis paremt\xc5\xb3 grupi\xc5\xb3 \xc4\xaf sunk\xc5\xb3 stili\xc5\xb3 New Wave of New Wave. \xc5\xa0ios grup\xc4\x97s S*M*A*S*H, These Animal Men, Elastica ir Echobelly, pasi\xc4\x97m\xc4\x97 8-o de\xc5\xa1imtme\xc4\x8dio New Wave._NEWLINE_Daug indie rock grupi\xc5\xb3 v\xc4\x97l i\xc5\xa1populiarino New Wave, kaip post\xc2\xa0\xe2\x80\x93 punk atgimimo dal\xc4\xaf. Tos grup\xc4\x97s buvo Kaiser Chiefs, Franz Ferdinand, The Killers, The Bravery ir Naujojo Orleano Mute Math. Taip pat New Wave gr\xc4\xaf\xc5\xbeim\xc4\x85 paskatino Squeeze susijungimas.\n_START_SECTION_\nMada\n_START_PARAGRAPH_\nNew Wave mados buvo atsakas \xc4\xaf 7-o de\xc5\xa1imtme\xc4\x8dio hipi\xc5\xb3 stili\xc5\xb3. Taip plat\xc4\x97jan\xc4\x8dios keln\xc4\x97s ir ilg\xc5\xb3 plauk\xc5\xb3 mada buvo pakeista labiau aptemptais drabu\xc5\xbeiais ir trumpesni\xc5\xb3 plauk\xc5\xb3, da\xc5\xbenai skiauteri\xc5\xb3 mada. Tos mados primena rokenrolo laikotarpio aprang\xc4\x85._NEWLINE_Buvo norima i\xc5\xa1kelti sintetines med\xc5\xbeiagas. Tai ap\xc4\x97m\xc4\x97 elastano ir ry\xc5\xa1ki\xc5\xb3 spalv\xc5\xb3 naudojim\xc4\x85, labai i\xc5\xa1populiar\xc4\x97jusius pigius papuo\xc5\xa1alus ir ornamentus. Kaip mados jud\xc4\x97jimas New Wave \xc4\xaftrauk\xc4\x97 postmodernizm\xc4\x85 ir popart\xc4\x85. Taip pat svarbi New Wave mados at\xc5\xa1aka buvo New Romantic jud\xc4\x97jimas.'